नई दिल्ली. एससी-एसटी एक्ट पर सवर्णों की नाराजगी झेल रही भाजपा की राष्ट्रीय कार्यकारिणी की बैठक शनिवार से आंबेडकर इंटरनेशनल सेंटर में शुरू होगी। यह सेंटर डॉ. बीआर अांबेडकर के काम और विचारों को बढ़ावा देने से जुड़ा है। एससी-एसटी वर्ग तक पहुंच बनाने के लिए इस आयोजन स्थल के चयन का प्रतीकात्मक महत्व माना जा रहा है। दोपहर बाद भाजपा अध्यक्ष अमित शाह उद्घाटन भाषण देंगे। इस दौरान प्रधानमंत्री नरेंद्र मोदी व अन्य वरिष्ठ नेता मौजूद रहेंगे। रविवार को मोदी के भाषण के साथ बैठक संपन्न होगी।